[image: A close-up of a business card

AI-generated content may be incorrect.]


[bookmark: _Hlk24548069]PRAZNIK U RIMU
sa fakultativnim obilascima: TIVOLI - KASTEL GANDOLFO - VATIKAN
06 - 11.11.2026.  6 dana / 3 noćenja
Program putovanja:
1. DAN 06.11. PETAK: SRBIJA - HRVATSKA - SLOVENIJA
Polazak u podnevnim satima iz Novog Sada sa dogovorenog mesta u dogovoreno vreme. Putovanje preko Hrvatske i Slovenije uz pauze po potrebi kao i zbog graničnih procedura. Noćna vožnja. 
2. DAN 07.11. SUBOTA: ITALIJA - RIM
Putovanje kroz severnu i centralnu Italiju. Dolazak u Rim (Roma) glavni grad Italije, očekuje se u prepodnevnim satima. Po dolasku sledi pešeački obilazak centralne gradske zone: Koloseum, Imperijalni forumi, Trg Venecija, Palata Venecija, fontana Di Trevi, Španski trg i stepenice, Narodni trg (Piazza del Popolo)... Smeštaj u izabrani hotel. Slobodno vreme za individualne aktivnosti. Noćenje.
3. DAN 08.11. NEDELJA: RIM - TIVOLI - KASTEL GANDOLFO I JEZERO ALBANO - RIM
Doručak. Slobodno vreme u Rimu za individualne sadržaje ili odlazak na fakultativni izlet „Okolina Rima“. Izlet vodi prvo do Tivolija (Tivoli) - starog grada u blizini Rima. Obilazak Vile d'Este, građene u blizini nekadašnje vile cara Hadrijana, a koju je izgradio kardinal d'Este, kao svoj letnjikovac gde je preusmerio tok vode i napravio prelepe fontane... Tivoli je savršeno mesto za uživanje u savršenom danu... Nakon obilaska slobodno vreme u Tivoliju za espreso, čašu vina, ručak ili druge aktivnosti... Izlet dalje vodi do Kastela Gandolfo (Castel Gandolfo) na jezeru Albano u nestvarno prirodno okruženje. Nekadašnji krater vulkana je ispunjen vodom i tako je nastalo jedno od najlepših jezera, a pape su baš na tom mestu podigle letnju rezidenciju. Slobodno vreme za šetnju, suvenire i osveženje u barovima ili restoranima. Povratak u Rim. Slobodno vreme za individualne aktivnosti. Povratak u hotel. Noćenje.
4. DAN 09.11. PONEDELJAK: RIM
Doručak. Slobodno vreme ili odlazak na fakultativni izlet „Roma romantica“ koji vodi u najslikovitije i najromantičnije delove Rima. Izlet počinjemo od Crkve Santa Maria in Cosmedin gde su čuvena „Usta istine“. Dalje preko reke Tibar do Tibarskog ostrva i kvarta Trastevere, koji je ispunjen restoranima, crkvama i posebnim pričama, gde žive poslednji istinski Rimljani… Povratkom preko Tibra i Sikstovog mosta do palate Farneze i Campo dei Fiori sa omiljenom rimskom pijacom… Odatle put vodi do divnog baroknog trga Navona, koji i dalje ima osnovu nekadašnjeg stadiona, a danas je ukrašen čuvenom crkvom Svete Agneze u Agoniji i sa tri fontane: Neptuna, Četiri reke i fontana Mora… Veliko finale izleta je Panteon - Hram svih Bogova, istinsko čudo arhitekture. Slobodno vreme za ručak u mnogobrojnim restoranima kod Panteona ili na trgu Navona. Ostatak dana, ponedeljak posle podne je prilika da obiđete arheološke lokalitete, muzeje i galerije, parkove, zonu kupovine i mnoge druge sadržaje. Povratak u hotel. Noćenje.
5. DAN 10.11. UTORAK: RIM - VATIKAN - ITALIJA  
Doručak. Napuštanje hotela. Slobodan dan u Rimu. Za sve zainteresovane organizujemo fakultativni obilazak Svete Stolice. Vatikan (Vaticano), je najmanja država na svetu, ali svakako i jedna od najuticajnijih. Obilazak obuhvata Trg i baziliku Svetog Petra kao i Castel i most Sant Angelo. Vatikanske muzeje u kojima se nalazi nemerljivo kulturno blago, zatim Sikstinsku kapelu sa freskama Mikelanđela i drugih velikih slikara možete obići samostalno (posebna ulaznica) uz audio-vodič na izabranom jeziku. Slobodno popodne u Rimu da biste obišli sve ono što ste niste uspeli predhodnih dana da postignete. U večernjim satima je predviđen polazak iz Rima. Putovanje preko centralne i severne Italije… Noćna vožnja.
6. DAN 11.11. SREDA: SLOVENIJA - HRVATSKA - SRBIJA
Nastavak putovanja preko Slovenije do Hrvatske i Srbije, uz pauze po potrebi grupe, kao i zbog graničnih procedura. Dolazak na mesto polaska u Novi Sad, očekuje se u podnevnim satima. Kraj usluga.

CENA ARANŽMANA: 309 €
ARANŽMAN OBUHVATA:
· prevoz autobusom turističke klase (klima, audio i video oprema) na navedenim relacijama
· 3 noćenja sa doručkom (samopusluživanje) u hotelu sa 4* u Rimu u 1/2 i 1/2 +1 sobama
· pešački obilazak centralne gradske zone Rima
· stručni licencirani vodič za navedene destinacije 
· troškovi organizacije putovanja

ARANŽMAN NE OBUHVATA:
· obavezno međunarodno osiguranje putnika koje možete uplatiti u agenciji po uslovima osiguravajuće kuće
· obaveznu gradsku komunalnu taksu za Rim i okolinu (plaća se na recepciji hotela) - 
· za boravak u hotelima sa 4* je 7,5 € po noćenju,  po osobi (podložno promeni)   
· doplata za polazak iz Sente i drugih mesta severno od Novog Sada je 10 € po osobi 
· (minimum za realizaciju transfera je 20 putnika)
· fakultativni izleti (deca do 18 godina ostvaruju popust):
 Okolina Rima - Tivoli, Vila d'Este, Kastel Gandolfo i Jezero Albano: 45 € / 30 € deca
Roma Romantica: 25 € / 20 € deca 	
Sveta Stolica Vatikan - Bazilika i trg svetog Petra: 10 € / 10 € deca (bez ulaznice u Vatikanske muzeje)
Napomena: paket svih izleta je: 70 € / 50 € deca
NAPOMENA ZA VATIKANSKE MUZEJE I SIKSTINSKU KAPELU: Putnicima koji žele da posete Vatikanske muzeje i Sikstinsku kapelu preporučujemo da ulaznice kupe unapred putem zvaničnog sajta Vatikanskih muzeja, za datum 10.11.2026. godine i termine nakon 12.00 časova, kada je prema programu putovanja predviđeno slobodno vreme za individualne aktivnosti. Za obilazak glavne rute Vatikanskih muzeja i Sikstinske kapele potrebno je okvirno 2–2,5 sata.
Cena ulaznice za odrasle iznosi 20 €, uz dodatnu naknadu od 5 € za online rezervaciju. Audio-vodič na izabranom jeziku može se dodatno rezervisati po ceni od 8 €, tako da ukupna cena ulaznice sa online rezervacijom i audio-vodičem iznosi 33 €.
Broj ulaznica po terminima je ograničen, pa se preporučuje blagovremena kupovina nakon otvaranja prodaje za željeni datum (prodaja se obično otvara 60 dana ranije). Zvaničan sajt za kupovinu ulaznica: https://tickets.museivaticani.va/home/calendar/visit/MV-Biglietti/1

Način plaćanja:
Cena je iskazana u EUR ( € ), plaćanje je u dinarskoj protivvrednosti o srednjem kursu NBS na dan uplate.
40% avans prilikom rezervacije, ostatak od 60% najkasnije 15 dana pre polaska 
40% avans prilikom rezervacije, ostatak čekovima građana u 3 mesečne rate do 15-og u mesecu (bez uvećanja). Čekovi se deponuju prilikom rezervacije ili najkasnije 15 dana pre polaska.

Uplatu izvršiti na tekući račun: 265-2030310001132-54 (Raiffeisen bank) 
Primalac: Art of Travel agency, Novi Sad
Svrha uplate: rata za putovanje
Poziv na broj: broj ugovora

DOPLATE I POPUSTI:
Doplate: 1/1 soba 120 €
Doplata: za dodatno sedište 100 €
Popusti: deca 2-12 godina - 10 % popusta na cenu aranžmana u pratnji dve odrasle osobe u zajedničkom smeštaju
Sopstveni prevoz: nema mogućnosti za umanjenje cene

SMEŠTAJ: Pinewood Hotel Rome 4* nalazi se u mirnom delu Rima, u četvrti Aurelio, nedaleko od Vatikana i sa dobrom povezanošću javnim prevozom sa centralnim delovima grada. Hotel raspolaže recepcijom, barom, salom za doručak, liftom, vrtom, terasom, besplatnim Wi-Fi internetom. Sobe su klimatizovane i opremljene sopstvenim kupatilom (fen za kosu), TV-om, telefonom, sefom, mini-barom. Usluga je na bazi noćenja sa doručkom koji se služi po principu samoposluživanja.

Napomene:
· Putnik je dužan da prilikom potpisivanja ugovora dostavi organizatoru putovanja sve tražene podatke (ime prezime, adresa stanovanja, kontakt telefon, JMBG, broj pasoša)
· Za putnike koji poseduju crveni biometrijski pasoš Republike Srbije, za ulazak u EU pasoš treba da važi minimum 3 meseca od dana povratka sa putovanja.
· Organizator putovanja nije ovlašćen i ne ceni valjanost putnih i drugih isprava. 
· Putnici koji nisu državljani Srbije u obavezi su da se sami upoznaju sa viznim režimom zemlje u koju putuju. Preporučuje se putnicima da se o uslovima ulaska u zemlje EU (potrebna novčana sredstva za boravak, zdravstveno osiguranje, potvrde o smeštaju...) informišu na sajtu Delegacije EU u Srbiji www.europa.rs ili u ambasadi ili konzulatu zemlje u koju putuju i kroz koje prolaze. Agencija ne snosi odgovornost u slučaju da pogranične vlasti onemoguće putniku ulaz na teritoriju EU. 
· Od 12.10.2025. na ulazu u EU primenjuje se sistem EES (Entry/Exit System) za putnike sa srpskim pasošem, koji podrazumeva skeniranje pasoša, uzimanje otiska prstiju i fotografiju lica. Zbog toga se može produžiti vreme zadržavanja na granici. Na putnike sa EU dokumentima EES sistem se ne primenjuje. 
· Potpisnik ugovora o putovanju ili predstavnici grupe putnika obavezni su da sve putnike upoznaju sa ugovorenim programom putovanja, uslovima plaćanja i osiguranja, kao i Opštim uslovima putovanja organizatora putovanja.
· Maloletni putnici ispod 16 godina prilikom putovanja moraju imati overenu saglasnost oba roditelja kod notara, za putovanje u inostranstvo.
· Zaustavljanje radi usputnih odmora predviđeno je na svakih 3,5 do 4h vožnje na usputnim stajalištima, u zavisnosti od raspoloživosti kapaciteta stajališta i uslova na putu.
· Mole se putnici da vode računa o svojim putnim ispravama, novcu i stvarima u toku trajanja aranžmana. Ostavljanje vrednih stvari u autobusu i u hotelskim sobama nije preporučljivo, jer ni prevoznik ni hotel ne odgovaraju za iste! U slučaju obijanja autobusa, putnik može zatražiti nadoknadu štete samo za svoje osigurane stvari kod ovlašćenih osiguravajućih kuća. Organizator putovanja ne može odgovarati niti se organizatoru putovanja pišu prigovori u slučaju ovih nepredviđenih okolnosti.
· Napominjemo da je putovanje grupno i tome je sve podređeno. Prema tome, potrebno je jasno sagledavanje situacije da su u vozilu, muzika i filmovi koji se puštaju neutralni po svom sadržaju. Temperatura u vozilu ne može se individualno za svako sedište podešavati i imajte u vidu da ono što je za nekoga toplo, za drugog je hladno i sl. 
· Prostor za prtljag u autobusu je ograničen i predviđena količina prtljaga po putniku je jedan srednji kofer do 23 kg i jedan komad ručnog prtljaga do 8 kg.
· Upozoravaju se putnici da zbog poštovanja satnica predviđenih programom putovanja, ne postoji mogućnost zadržavanja autobusa na graničnom prelazu radi regulisanja povraćaja sredstava po osnovu “tax free” pa vas molimo da to imate u vidu.
· Organizator putovanja zadržava pravo promene programa putovanja usled nepredviđenih objektivnih okolnosti (npr. gužva na granicama, gužva u saobraćaju, zatvaranje nekog od lokaliteta predviđenog za obilazak...).
· Organizator putovanja i izleta na putovanju zadržava pravo izmene termina i uslova izvođenja fakultativnih izleta predviđenih programom kao i redosleda razgledanja usled objektivnih okolnosti. Molimo da uzmete u obzir da postoji mogućnost da usled državnih ili verskih praznika na određenoj destinaciji neki od lokaliteta ili tržnih centara, prodavnica, restorana, muzeja... ne rade.
· Dužina trajanja slobodnog vremena za individualne aktivnosti tokom programa putovanja zavisi od objektivnih okolnosti (npr. dužine trajanja obilazaka, termina polazaka, vremena dolaska i daljeg rasporeda u aranžmanu).
· Putnicima koji imaju za cilj posete muzejima i galerijama, preporučujemo da na internetu provere radno vreme istih i da željene posete usklade sa slobodnim vremenom na putovanju.
· Oznaka kategorije hotela u programu je zvanično utvrđena i važeća na dan zaključenja ugovora između organizatora putovanja i ino partnera, te eventualne naknadne promene koje organizatoru putovanja nisu poznate ne mogu biti relevantne.
· U smeštajne objekte se ulazi prvog dana boravka od 15:00h (nekada postoji mogućnost ranijeg ulaska), a napuštaju se poslednjeg dana boravka najkasnije do 09:00h. Svaki hotel ima restoran. Svaka soba ima tuš / WC. Smeštaj iz ove ponude registrovan je, pregledan i standardizovan od strane Nacionalne turističke asocijacije zemlje u kojoj se nalazi. Organizator putovanja u slučaju ne objavljivanja tačnog imena hotela, obavezuje se da ime postavi najkasnije 7 dana pre polaska na put. U slučaju promene hotela, organizator je dužan o tome obavestiti sve putnike, a zamenjen hotel mora u svemu odgovarati standardima hotela datog u opisu programa.
· Opisi smeštajnih objekata su informativnog karaktera. Za eventualna odstupanja i kvalitet usluge u okviru smeštajnih objekata, organizator putovanja ne snosi odgovornost, jer to isključivo zavisi od smeštajnih objekata. Neki od dopunskih sadržaja smeštajnih objekta su dostupni uz doplatu. Postoji mogućnost odstupanja i promena oko dostupnosti nekih sadržaja, jer isključivo zavise od smeštajnih objekata (npr. sef, parking, mini-bar, TV, klima uređaj, fen za kosu, internet...). 
· Organizator putovanja ne može da utiče na razmeštaj po sobama jer to isključivo zavisi od recepcije smeštajnog objekta.
· Sva vremena u programima putovanja su data po lokalnom vremenu zemlje u kojoj se boravi.
· [bookmark: _Hlk124805142]Za sve informacije date usmenim, telefonskim ili elektronskim putem agencija ne snosi odgovornost. Validan je samo pisani program putovanja. 
OBAVEŠTENJE O NAČINU I MESTU PRIJEMU REKLAMACIJA
· Putnik je dužan da organizatora, lokalnog predstavnika organizatora ili lokalnu agenciju na koju je organizator uputio potrošača za slučaj potrebe pružanja određene pomoći, u pisanoj formi, na papiru ili na drugi odgovarajući način, obavesti o nedostacima izvršenih usluga, najkasnije u roku od mesec dana od dana utvrđivanja nedostatka. Putnik može da izjavi reklamaciju usmeno na mestu koje je određeno za prijem reklamacija, telefonom, pisanim putem, elektronskim putem, uz dostavu ugovora o prodatom aranžmanu. Organizator je dužan da potrošaču izda pisanu potvrdu ili elektronskim putem potvrdi prijem reklamacije, a najkasnije u roku od osam dana od dana prijema reklamacije, pisanim ili elektronskim putem odgovori potrošaču na izjavljenu reklamaciju.
· Mesto određeno za prijem reklamacija: ART OF TRAVEL agency, Novi Sad, Kralja Aleksandra 12,
· mail: artoftravelns@gmail.com, +381 63526333. Osoba ovlašćena za prijem reklamacija je Dragan Ponjević.
· Uz ovaj program važe Opšti uslovi putovanja organizatora putovanja Art of Travel agency, koji su sastavni deo objavljenog pisanog programa putovanja
· ART OF TRAVEL agency poseduje Licencu OTP br. 4/2023 uz Garanciju putovanja za slučaj insolventnosti organizatora putovanja i za slučaj naknade štete, koja se prouzrokuje putniku neispunjenjem, delimičnim ili neurednim ispunjenjem obaveza organizatora putovanja koje su određene opštim uslovima i programom putovanja, koja se aktivira kod osiguravajuće kuće "TRIGLAV OSIGURANJE" ADO Beograd, 011/3305100 prijavom na adresu ul. Milutina Milankovića 7a, Beograd ili na mail: travel@triglav.rs, uz Polisu br. 470000065443 izdatu 01.10.2025. godine ugovorenu sa osiguravajućom kućom "TRIGLAV OSIGURANJE" ADO Beograd.
· Aranžman je rađen na bazi minimum 45 plativih putnika po autobusu. Ukoliko se prijavi manji broj putnika agencija zadržava pravo korekcije cene po OUP.                           
Program Rim br: 25/2026 od 14.07.2026.

